《和祷富沙》
宋代·赵希逢

也知铜玉宁无璞，自是蒙金合以沙。
挽首何辜联盗械，脱身无路觅仙槎。
怀珍空自经三献，受用何尝得五车。
事业万分浑杳一，可怜早已发生华。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。